
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg

ПРОТОКОЛ № 11

На 19.03.2024 г., (вторник) от 17:30 часа, в залата на Общински съвет Златоград се проведе извънредно заседание на Общински съвет Златоград, свикано на основание чл. 25, т. 1 от ЗМСМА и чл. 55, ал.2 и ал.3, т.2, във вр.  чл. 54, ал.1, т.1 от Правилника за организацията и дейността на Общински съвет Златоград, неговите комисии и взаимодействието му с Общинска администрация. В заседанието взеха участие: г-н Мирослав Янчев – Кмет на Община Златоград, г-жа Елмира Угорлиева – Зам.-кмет на Община Златоград, г-жа Елка Чаушева – секретар на Община Златоград, г-жа Ирина Иванова –  Директор на Дирекция „Икономическо развитие, обществени поръчки, стопански дейности и връзки с обществеността” , директори на дирекции, експерти и др. 
Госпожа Кръстева: Моля за тишина в залата. Уважаема госпожо Угорлиева, уважаема госпожо Чаушева, уважаеми колеги Общински съветници и присъстващи в залата, откривам извънредното заседание на Общински съвет Златоград, с предложения ви проект за дневен ред:

	ДНЕВЕН  РЕД:	
1. Докладна записка от Мирослав Митков  Янчев  –  Кмет на Община Златоград с изх. № 61-00-99 / 28.02.2024г., по вх. № ОС–110 / 29.02.2024г., относно: Редовно заседание на Общо събрание на Асоциация по ВиК на обособената територия, обслужвана от „ВиК” ЕООД гр. Смолян. / Покана от Захари Сираков – Областен управител и Председател на Асоциацията по ВиК на обособена територия, обслужвана от „ВиК“ ЕООД, гр. Смолян по вх. № ОС – 75 / 16.02.2024 г.

2. Докладна записка от Мирослав Митков  Янчев  –  Кмет на Община Златоград с изх. № 61-00-91 / 23.02.2024г., по вх. № ОС–86 / 23.02.2024г., относно: Удължаване срока на погасяване на главницата по договор за кредит № 1195/02.10.2020 г., сключен между Община Златоград и „Фонд ФЛАГ“ ЕАД  и във връзка с това промяна на Решение № З 143 от 12.08.2020 г., Решение № З 144 от 12.08.2020 г., Решение № З 145 от 12.08.2020 г.  и  Решение № З 146 от 12.08.2020 г., изменени с Решение № З 329 от 25.08.2021 г., Решение № З 557/31.10.2022 г. и Решение № И 7/08.12.2023 г. на Общински съвет Златоград.

************************************************

Госпожа Кръстева: Колеги, имате ли мнения, коментари, предложения по предложения Ви дневен ред за извънредното заседание? – Няма. Който е съгласен с така предложения Ви дневен ред за извънредно заседание, с две точки, моля за вашето гласуване с вдигане на ръка! 13 гласа „за“, 0 „против“ и 0 „въздържал се“ – приема се.

По т.1 от дневния ред: Докладна записка от Мирослав Митков  Янчев  –  Кмет на Община Златоград с изх. № 61-00-99 / 28.02.2024г., по вх. № ОС–110 / 29.02.2024г., относно: Редовно заседание на Общо събрание на Асоциация по ВиК на обособената територия, обслужвана от „ВиК” ЕООД гр. Смолян. / Покана от Захари Сираков – Областен управител и Председател на Асоциацията по ВиК на обособена територия, обслужвана от „ВиК“ ЕООД, гр. Смолян по вх. № ОС – 75 / 16.02.2024 г.

Госпожа Кръстева: Изпратени са ви всички материали, относно извършената дейност на Асоциацията за 2023 година, информация за предстоящата дейност през 2024 година. Колеги, давам Ви думата за коментари, мнения, предложения!  С докладната записка, ние трябва да дадем мандат на Кмета на Община Златоград, да гласува по четири точки, които са посочени в проекта на решение. Имате ли някакви коментари? Прави впечатление, че Община Златоград е платила своите задължения към Асоциацията ВиК, средствата са разпределени и прави впечатление, че с 3 000 са по-малко от миналата година – около 3 000 лева. Господин Янчев, вие ако искате нещо да добавите?

Господин Янчев: Не!

Госпожа Кръстева: Колеги, пак питам имате ли някакви въпроси и коментари? – Нямате. Преминаваме към проекта на решение. Има четири решения, които ние трябва да кажем на Кмета как да гласува по всяко едно решение, за това ще ги зачета по отделно и след това ще гласуваме проекта на решение, който ви е предложен. 

Госпожа Кръстева зачете проекта на Решение по точки и подложи в режим на гласуване с вдигане на ръка всяка една по отделно.

По т.1 – общинските съветници гласуваха с 14 гласа „за“, 0 „против“ и 0 „въздържал се“  – да приеме така представеният отчет.

По т.2 – общинските съветници гласуваха с 14 гласа „за“, 0 „против“ и 0 „въздържал се“  – да приеме така представеният отчет.

По т.3 – общинските съветници гласуваха с 14 гласа „за“, 0 „против“ и 0 „въздържал се“  – да приеме така представения бюджет.
По т.4 – общинските съветници гласуваха с 14 гласа „за“, 0 „против“ и 0 „въздържал се“  – да одобри  така представената програма.
По:  II. При невъзможност кметът на община Златоград да представи мандата/решението за заседанието на общото събрание на Асоциация по ВиК на обособената територия, обслужвана от „Водоснабдяване и канализация“ ЕООД, гр. Смолян, в срока, посочен в поканата (21.03.2024 г. 11.00 ч.), Общински съвет Златоград упълномощава Елмира Угорлиева – зам.-кмет на Община Златоград, за представител на общината, която да изрази горепосочената позиция.
Общинските съветници гласуваха с 14 гласа „за“, 0 „против“ и 0 „въздържал се“
Госпожа Кръстева: Колеги, сега целия проект на решение с прочетените и гласувани точки, имате го пред вас! Преминаваме в режим на поименно гласуване:	
В режим на поименно гласуване по т.1 от дневния ред: 
	
№
	
Име, презиме и фамилия
	Гласуване:

	
	
	“за” 
	“против”
	“въздържал се”

	1
	Антон Славчев Симеонов
	· 
	
	

	2
	Александър Фердов Илийков
	· 
	
	

	3
	Асен Райчев Хасапчиев
	· 
	
	

	4
	Борислав Филипов Хаджиев
	· 
	
	

	5
	Величко Асенов Сидеров
	
	
	

	6
	Вергиния Андреева Топчиева
	· 
	
	

	7
	Веселин Николаев Иванов
	· 
	
	

	8
	Емил Минков Хумчев
	
	
	

	9
	Емилия Младенова Кръстева
	· 
	
	

	10
	Д-р Ерол Реджеб Чинар
	· 
	
	

	11
	Жечка Емилова Хаджийска-Партаджиева
	· 
	
	

	12
	Искрен Асенов Караметулов
	· 
	
	

	13
	Йорданка Емануилова Романова
	· 
	
	

	14
	Милко Александров Караджов
	
	
	

	15
	Светлозар Веселинов Пехливанов
	· 
	
	

	16
	Станимир Митков Чаушев
	· 
	
	

	17
	Станислав Стефанов Гюнелиев
	· 
	
	

	общ брой гласували: 14
	14
	0
	0



Общ брой гласували – 14 от тях: “за” – 14, “против” – 0, “въздържал се” – 0. На база проведеното поименно гласуване, Общински съвет прие предложения проект на решение.

Р Е Ш Е Н И Е   № И 65
Общински съвет Златоград, след като обсъди мотивирано предложение на кмета на Община Златоград г-н Мирослав Янчев и на основание чл.198е, ал. 3 и ал.5 от  и чл.198в, ал.4, т.9 и т.10 от Закона за водите и чл. 5, ал. 6, чл.26, ал.3, чл. 33а, във връзка с чл.9, ал.2  и чл.21 от Правилника за организацията и дейността на асоциациите по водоснабдяване и канализация,
Р Е Ш И:
I. Общински съвет Златоград дава мандат на кмета на община Златоград, в качеството му на представител на общината в Асоциация по ВиК на обособената територия, обслужвана от „Водоснабдяване и канализация“ ЕООД, гр. Смолян, за представяне позицията на общината по точките от дневния ред на предстоящото на 21.03.2024 г. редовно заседание на общото събрание, както следва:
1. Дава мандат на кмета на община Златоград за представяне позицията на общината при обсъждане на Отчета за дейността на Асоциацията по ВиК – Смолян за 2023г. да приеме така представеният отчет.
2. Дава мандат на кмета на община Златоград за представяне позицията на общината при обсъждане на Отчета за изпълнението на бюджета на Асоциация по ВиК – Смолян за 2023 г. и да приеме така представеният отчет.
3.Дава мандат на кмета на община Златоград за представяне позицията на общината при обсъждане на Проекта на бюджет на Асоциация по ВиК – Смолян за 2024 г. и да приеме така представения бюджет.
4. Дава мандат на кмета на община Златоград за представяне позицията на общината при обсъждане и одобряване на Подробна инвестиционна програма на оператора „ВиК“ ЕООД – Смолян за инвестиции в активи, публична държавна и публична общинска собственост през 2024 г. и да одобри така представената програма.
II. При невъзможност кметът на община Златоград да представи мандата/решението за заседанието на общото събрание на Асоциация по ВиК на обособената територия, обслужвана от „Водоснабдяване и канализация“ ЕООД, гр. Смолян, в срока, посочен в поканата (21.03.2024 г. 11.00 ч.), Общински съвет Златоград упълномощава Елмира Угорлиева – зам.-кмет на Община Златоград, за представител на общината, която да изрази горепосочената позиция.
*******************************************************************

По т.2 от дневния ред: Докладна записка от Мирослав Митков  Янчев  –  Кмет на Община Златоград с изх. № 61-00-91 / 23.02.2024г., по вх. № ОС–86 / 23.02.2024г., относно: Удължаване срока на погасяване на главницата по договор за кредит № 1195/02.10.2020 г., сключен между Община Златоград и „Фонд ФЛАГ“ ЕАД  и във връзка с това промяна на Решение № З 143 от 12.08.2020 г., Решение № З 144 от 12.08.2020 г., Решение № З 145 от 12.08.2020 г.  и  Решение № З 146 от 12.08.2020 г., изменени с Решение № З 329 от 25.08.2021 г., Решение № З 557/31.10.2022 г. и Решение № И 7/08.12.2023 г. на Общински съвет Златоград.

Госпожа Кръстева: Колеги имате думата за мнения, изказвания. Да, заповядайте!

Господин Караметулов: Г-н Янчев ако днес не гласуваме удължаване на дълга, какви ще бъдат последствията? Ще има ли някакви последствия?

 Госпожа Кръстева: Това ли е въпроса? Господин Янчев.

 Господин Янчев: Аз преди да кажа какво, всъщност да изложа малко фактология. Знаете, че Община Златоград се възползва от Фонд ФЛАГ и се взе кредит за обезпечаване на оборотните средства за енергийна ефективност върху 32 сгради, които се изпълниха на територията на Златоград. Това са 32 многофамилни жилищни сгради по оперативна програма „Региони в растеж“. Това е една мярка, която финансиране благодарение на които ние редица проекти реализирахме в Златоградска община. Със договор от 02.10.2020г. Фонд ФЛАГ ни даде възможност 617 хиляди лева да се, да получи, като източник за погасяване на кредита от получените средства от които ще бъдат възстановени от Оперативна програма „ Региони в растеж“. За наша изненада беше наложена финансова корекция в размер на 292 496 лева, знаете това е правото на всеки един управляващ орган да го прави. Финансовите корекции, които получихме се обжалваха от Община Златоград и доста дълго време имаше спиране на делата, които са точно по нашите обжалвания и то не само за Златоградска община, за цяла България ставаше дума. Влезна в съда на Европейския съюз спора, които се води между нас и Оперативна програма „ Региони в растеж“ и на база на може би на произнасянето на, тези дни е до колкото знам. След произнасяне на съда на Европейския съюз има вече движение във Върховния административен съд. До колкото знам по едно от делата е върнато за доразглеждане и вземане на ново решение в Административен съд Смолян, предстоят и другите три дела. До колкото имам информация са четири дела. 

Госпожа Угорлиева: Седем са!  

Господин Янчев: А, седем са! Знаете много добре, че ние част от тях ние печелиме споровете с Оперативна програма „Региони в растеж“. Сега тук е много правилно зададен въпроса, ако не се гласува това удължаване на срока какво се случва?  Първо аз мога да кажа, като икономист, че кредитния рейтинг на Община Златоград ще бъде вече друг. Към момента го имаме с много добро, много добър кредитен рейтинг се ползва Община Златоград. Искам да ви кажа, че ако не се плати, това влиза в списъка на Регистъра за кредитни рейтинги но Общините, пет години важи и се гледа от всички банки, които евентуално могат да се, нали ще черпят информация за Златоградска община. Да не казвам, че лихвата, която се плаща е плюс четири върху сегашната лихва, която плащаме върху главница 4,999, а имаме и такава, която ще е наказателна - четири процента, което става 8,999 , почти 9 процента върху главница. Отделно ще имаме и 4 процента върху лихвата, просрочие върху лихвата, което също ще утежни т.е., не искам да си го представям, че вероятно е да искат предсрочно – изискуем да бъде, изискуемо ще бъде и плащането. Тоест вероятно целия кредит може предсрочно да си го изискат чрез целева субсидия – изравнителна субсидия това, което е също вероятно и другото нещо, което е  според мене притеснително е че ще има запориране на сметките вероятно ако не се гласува, но смея да кажа, че може да стигнем до положителен резултат в съда – евентуално и това нещо ще облекчи изключително много общинския бюджет. Това са общо взето, при евентуално не гласуване, последствията.
Госпожа Кръстева: Колеги, да г-н Симеонов!
Господин Симеонов: Благодаря, госпожо председател! Господин Янчев само един доуточняващ въпрос. Съгласно представената докладна с договора за кредит от 2020г. с Фонд ФЛАГ сумата е била 617 хиляди, получените средства от окончателните искания за плащания са в размер на 292 496 лева, тоест това е по-малко от половината. На практика корекциите са повече от половината. Така ли да го разбирам? Защото кредита, които главницата, които остава сега сте посочили, че е 324 503 лева. Така ли да го разбираме?
Господин Янчев: Не! За тези 32 многофамилни жилищни сгради не е стойността 617 хиляди лева, а е много повече, но това е необходимият кредит, който ни е бил към момента важен и нужен и ние сме взели точно този кредит, така че да не утежняваме бюджета с тази лихва. И на база обаче на получената стойност, която е за тези 32 сгради ние имаме наложена корекция 292 хиляди лева. Сега аз пак ще се върна. Ние по част от споровете вече имаме положителен резултат в наша полза, ние сме го споделяли в предишни сесии, има по част спиране до произнасяне на съда в Европейския съюз, тоест имаме неизвестни още, които трябва да се изчакат решенията на компетентни институции в случая Административен съд Смолян и Върховния административен съд, ако евентуално се стигне до обжалване на последна инстанция. 
Госпожа Кръстева: Колеги, други? Сега аз имам също един уточняващ въпрос! Кредитът е удължаван от 2020г. до 2023г. включително. За сумите нещо колегите не го разбраха, коя е платена, коя е санкционирана, кои дела са спечелени. Вие можете ли да кажете по кои дела ние печелим, по кои дела имаме за уточняване и много ми е интересно след произнасяне на съда на Европейския съюз „ВАС възобнови разглеждането на делата“? Какво е произнасянето на съда на Европейския съюз? Имаме ли го, като писмено становище?
Господин Янчев: Към момента отговора е – не! Ние нямаме информация, само хубавото е, че има движение по тези дела, защото досега бяха замразени до произнасяне на съда в Европейския съюз, тоест имаше неяснота дали спора е решен или не. Сега вече имаме връщане на едно от делата в Смоленският административен съд. След произнасяне на съда в Европейския съюз, ще има вероятно произнасяне по всичките тези седем дела по които ние водим спор за наложените финансови корекции, тоест резултатите още никой не ги знае, дори и съда още не ги знае, ние сме в процедура на доказване. Това е казуса.  Кредита, които искаме да бъде удължен към ФЛАГ е да изчакаме до края на годината да изчакаме решенията на съда и да се види какво всъщност ще бъде решението на институциите. Казах какви ще са загубите за общинския бюджет ако евентуално не се гласува.
Госпожа Кръстева: Въпроса ми господин Янчев е защото Вие казахте, че част от делата ги печелим и, че след произнасянето на съда на Европейския съюз, толкова ли е скришно това произнасяне, за да видим какво е произнасянето. Защо не сте го поискали? Трябваше да го поискате, защото удължаването на срока, пак ще го повторя е от 2020г. до 2023г. Сумата от начало 617 и така и не разбрахме 290 хиляди са дължимите суми, като продължават делата. Нещо не можахме тука да разберем! Вие колеги разбрахте ли? 
Господин Симеонов: Не, съвсем!
Госпожа Кръстева: Не съвсем, не разбрахме,  кои са върнати, кои са спечелени! 
Настъпи неясен дебат.
Госпожа Кръстева: Не съм Ви дала думата, господин Хаджиев, не сте я искали! Аз пак казвам попитах колегите, които попитаха и зададоха въпросите към Кмета, защото чух реплика, че не са разбрали, затова ги попитах. Вие ако искате думата ще Ви я дам след малко. Господин Хаджиев, ще Ви отстраня от заседанието, не съм Ви дала думата. Да имате коментари ще Ви дам думата след малко, иначе Ви правя забележка. Господин Хаджиев трети път Ви правя забележка. Прочетете правилника и го спазвайте. Обърнах се към тези, които задаваха въпроси и които казаха, че не са разбрали. Вие, ако сте по приближен до Кмета може и да знаете.  Господин Хаджиев, искате ли думата? След малко ще Ви я дам, защото не съм приключила моето изказване. Удължаването на кредита е от 2020 година, размера е 617, в момента е останал 292 000, с които е частично погасен. Значи, ние трябва да извадим от сумата 617- 292 за да видим колко е остатъка, така ли? Да, точно така, 324 не е това, което ни беше казано. Другото, което искам да кажа, че практиката на ФЛАГ е, ако не се вземе решение се дава едномесечен срок на Общината за да търси вариант за изплащането на кредита, така че не е толкова притеснителен факта дали ще се удължи това, много пъти е удължаван този кредит и в момента Общински съвет ще вземе решение дали да бъде удължен или не, като сумата не е 292 000, а сумата е 324 000 да. Това е сумата, господин Янчев. Господин Хаджиев, заповядайте!
Господин Хаджиев: Благодаря, госпожо Кръстева! Сега, малко ще се отклоня, не разбрах, че когато попитате общо общински съветници, се е отнасяло за определена група. Така, че следващия път ще ви помоля, да кажете: Господин еди кой си, дали разбрахте това? За да се знае, защото аз разбрах, че питате всички, дали сме разбрали какво е казал Кмета. За да не влизаме в спорове, обясних, вие се обърнахте към всички и аз смятам, че съм част от Общински съвет и смятам, че въпроса беше и към мен. За това се намесих. 
Госпожа Кръстева: По същество, господин Хаджиев!
Господин Хаджиев: Така, по същество, имам въпрос! Ако господин Янчев както вие казахте какво ще се случи и фонд ФЛАГ, сега до колкото разбрах, ако ние сега не вземем положително решение, ще имате един месец да намерите парите? И ако не се намерят тези пари, какво ще се случи? Ще стигнем пак до тази ситуация, пак да имаме извънредна сесия и пак да гласуваме това решение, или влизаме в как да кажа във фактически фалит?
Госпожа Кръстева: Той обясни Кмета. 
Господин Янчев: Ами той въпроса си дава и отговора. Отново ще дойдем след един месец, пак да си говорим на същата тема със същото настояване да се вземе решение за удължаване на срока. Ако не се случи, сега тук, както искате го приемайте, не е задължително да го приемете, че е толкова ключово, но аз казвам какви ще са последствията. Те са изключително негативни във финансово изражение, но най, бих казал негативното бих приел за най-негативно е кредитния рейтинг на Община Златоград ще бъде друг, още повече, че ние имаме и приз за най-добро партньорство между ФЛАГ и Община Златоград, пет общини в България от 265 общини получихме приз за най-добро партньорство, това обаче се дава само и единствено когато Общината си е плащала редовно кредитите по които е поемала ангажимент да плаща. Тоест изчистен на 100% кредитен рейтинг. Това е най за мен тежките последствия които можем да получим, отделно, че запорите на сметките, лихвите които казах върху главници, и лихва върху лихвата ще плащаме са една голяма част от лошото после отношение на институциите към Общината и най-вероятно ще стигнем до, ако се стигне до запориране на сметките това ще ограничи вероятно и заплатите на персонала. 
Господин Хаджиев: Един доуточняващ въпрос, може би! Да попитам дали съм разбрал, тоест, след един месец ще бъдем на същото състояние? Само че вече с нарушен кредитен рейтинг и в невъзможност да плащаме каквото е било, ако сега не вземем това решение? Благодаря!
Господин Янчев: Категорично, точно така ще стане! И най-вероятно, отново Общински съвет ще взема решение от къде да се разходват тези средства и това е всъщност предизвикателството пред Общинския съвет да вземе трезво решение сега на момента в полза на финансите на Общината. Защото данъците, ние не сме ги пипали от 2008 година, нямаме добри приходи и като казвам добри, говоря като размер допълнителни приходи за да можем да си позволим този лукс да плащаме лихва върху лихвата и да плащаме двойна лихва върху главницата, това е изключително ценно да се осъзнае сега още, че е важно да се гласува удължаването на кредита. До произнасянето на Върховния административен съд по тези дела не се знае какъв ще е резултата, за това е хубаво да се вземе това решение. 
Госпожа Кръстева: Господин Янчев, аз ще направя един коментар, защото мисля, че тук се заигравате със заплатите на служителите, че те ще бъдат намалени. 
Господин Янчев: Това не съм го казал!
Госпожа Кръстева: Никоя заплата не може да бъде намалена, ами така казахте, и спрени. Бюджета е достатъчно голям, че да не се засягат парите на служителите, а относно това, че се хвалим с призове за това, че вземаме кредити щеше да е хубаво този кредит да е за нещо което е градивно, а в момента ние плащаме наложени корекции и санкции, за това че не са изпълнени процедурите както трябва с изпълнението на проектите и не знам за още какво, тъй като и вие също… Ако бяхте толкова загрижени, аз като един човек, който на мен ми зависи бюджета от изпълнението и от решението на съда на Европейския съюз, повярвайте ми нямаше да стоя и да бездействам и да не знам какво се е произнесъл съда на Европейския съюз, че са спрени разглеждането на делата и се изчаква произнасянето на съда и вие не знаете какво се е произнесъл съда! Ами, искайте го – писмено, вие задали ли сте го този въпрос? Искайте го! Ние сме заинтересована страна и като се гордеете с тези кредити, че ние сме вземали кредити и имаме, ами ФЛАГ е една банкова институция, и аз ще ви дам приз, за това че вие сте на опашката за постоянни кредити. Аз не бих се гордяла, че влизам от кредит в кредит и то да плащам някакви санкции и да не се интересувам какво се е произнесъл съда на Европейския съюз и продължават делата във ВАС. Сумата, която е 324 и там вие знаете в докладната, няма да засегне изплащането на възнаграждения на служителите! Защото, ако беше 3 000 000 лева разбирам, но за 323 000 няма как да засегне изплащането на заплати, още повече, че в решението по бюджета е казано кое да се изплаща приоритетно, така че с това не бива да си играем,  хората да чуят, виждате ли какво ще се случи, ако не се вземе този кредит. Ами този кредит е от 2020 година удължаван до 2023 година.
Господин Хасапчиев: Благодаря ви, госпожо Председател! Кредити общината е вземала много пъти и най-вероятно ще взема, да ви кажа откровено, такъв тип институции по този начин се разплащат и по тази начин се осъществяват проектите. Само няколко изречения за какво иде реч! Иде реч за удължаване на кредит при който са санирани жилища – многофамилни с които хората си подобриха благосъстоянието така да се каже. Намалиха си сметките за отопление, намалиха си сметките въобще битови като разходи, така че удължаването на този кредит е много добре и аз призовавам колегите да го подкрепят, защото по този начин ще разплатим една дейност, която стои на сметката на общината. Сега, защо се е стигнало до такъв тип финансови корекции, то много пъти го изговорихме това нещо. Корекции, които са направени заради това, че в определен период от време не са извършени определено строителни ремонтни работи, защото атмосферните условия не са позволявали. Кажете сега, по-добре ли беше да се направят изолации, мазилки, които да падат, понеже температурата не е отговаряла на технологичния процес и за това се е забавило във времето. Това е една от причините за финансовите корекции. Това нещо, най-малко десетки пъти се споменава в тази зала. Тъй, че в стремежа си изпълнителя на проекта Администрацията – общинската Администрация да няма такива неща, тоест, да нямаме некачествено строителство по една или друга причина са забавяли изпълнението на определен тип дейности. Това е истината и за това са наложени съответните корекции. Така, че мисля, че няма нищо страшно в това да се удължи този кредит, да се приключи този проект и както каза и господин Янчев, тук и колегите задават въпроси, какви ще са последствията за общината, ами това ще са последствията – лош кредитен рейтинг, след това невъзможност за кандидатстване по други проекти, провал на значими обществени проекти, това е! Аз призовавам да не се заиграваме с такъв тип говорене, че видите ли не е управляван качествено проекта, та затова са наложени корекции, че еди кой си е некадърен, че еди кой си не се интересува.
Госпожа Кръстева: Господин Хасапчиев, предлагате ли нещо? Разбрахме Ви позицията!
Господин Хасапчиев: Дано сте разбрали, ще видя след малко!
Госпожа Кръстева: Да, обаче отивате твърде далече, че ще провалим проекти, ако в момента не се гласува това. Твърде излизате извън границите.
Господин Хасапчиев: Вижте сега, репликирате ме, без да ме изчакате аз да се изкажа.
Госпожа Кръстева: Разбрахме ви позицията, вече ни стана ясно, така слушаме едно и също повтаряте.
Господин Хасапчиев: И аз ви слушам, и вие повтаряте едно и също, обаче ви слушам от уважение, благодаря Ви!
Господин Янчев: Едва ли има някой в залата, който да не знае какво значи ФЛАГ, фонд ФЛАГ! Ако има, ще повторя за тези или ще го кажа за пореден път, че фонд ФЛАГ е създаден механизъм за подпомагане на общини, институции, общински, държавни, търговски предприятия, които да получат краткосрочни или дългосрочни кредити, които имат за цел да подпомогнат тези институции в това число, нали и Общините – 265 общини в България да реализират проекти по оперативни програми, да подготвят проектиране за оперативни програми и други програми, като Програма за защита на селските райони. Тоест, този механизъм през изминалите години, беше използван многократно и многократно Общинския съвет е вземал решения, не само за вземане на кредит, но и за удължаването, защото в годините на управление, ни се е случвало различни казуси, които са водели до удължаване на кредитите за да не изпада общината в просрочие. Сега, като го казах одеве и  тук да не звучи самохвално, аз не съм искал и не съм целял да се хваля с това, че съм получил кредитен рейтинг отличен и съм получил приз за това, то е за да докажа, че ние не сме си позволявали един ден да просрочим задължения към банковата институция която е управляваща във фонд ФЛАГ – УНИ КРЕДИТ БУЛ БАНК. Сега ще припомня, че около приблизително над 12 000 000 лева, ние сме получили средства от фонд ФЛАГ за осигуряване на оборотни средства, над 12 000 000 лева.  Това в никакъв случай не се е отразило върху покачване на данъците в Община Златоград, на таксите на жителите на физическите лица и на юридическите лица в Община Златоград, тоест ние сме управлявали много добре финансовите задължения към тази институция, защото сме си давали сметка, че тя е единствената, която решава проблемите за осигуряване на оборотни средства. Община Златоград, като малка община не разполага със собствени средства за да ги осигури за обезпечаване на дейности в строителството, знаете много добре, ще го обясня за нашите нови съветници, за нашите съграждани, че зад всяка една оперативна програма работи, когато бъде изплатено от Общината сумата, тогава когато се провери на обекта дали са изпълнени съответните строително монтажни работи или са извършени съответните услуги, чак тогава, когато е платено от Община Златоград като разход този ангажимент, тогава оперативната програма разплаща на Община Златоград средствата които са договорени за финансиране. Тоест, ако ние нямаме тези средства и този кредит от фонд ФЛАГ, ние няма как да реализираме нито една програма. Сега, опасенията са ми и съм толкова подробен в това, че усещам, че не осъзнаваме колко е важно в момента да се удължи този кредит за да запазим не само рейтинга да е добър и да имаме възможност за кандидатстване за нови такива, защото ако днеска Кмета е Мирослав Янчев, след пет години ще има друг Кмет, вероятно може пак да е Мирослав Янчев, но може да е друг, но този кредитен рейтинг ще тежи на следващия Общински съвет и на следващия Кмет. Така че наистина всяко едно решение, когато касае финансовата стабилност на Община Златоград, а ние знаем много добре всички тук на тази  маса, че от 2007 година финансовото състояние на Община Златоград е в изключително добро състояние, нали спазвайки всички правила по Българското законодателство, да имаме просрочени задължения, да имаме стари задължения, но не влизаме в нито един критерии на Министерството на финансите за лошо управление. Така, че моля да се има предвид и това което каза и господин Хасапчиев, че ние имаме наложени финансови корекции, които са наложени при спазване на Законодателството от Община Златоград. Акт 10 се попълва, това е един акт в строителния процес, се пуска от страните – Общината като възложител, строител, като строителна фирма, надзор, изпълняващ строителен надзор фирмата се подписва между страните за спиране на строителството при лоши метеорологични  условия. Искам да припомня, че това са дейности които са свързани с енергийна ефективност, тоест полагане на изолация, на мазилка, на дограмите не са толкова свързани с лошите метеорологични условия, но мазилката, шпакловката, боята са от изключително значение да бъдат положени при добри метеорологични условия, когато температурата падне под определени градуси,  знаем много добре. Ние сме си спазили Закона за устройство на територията, спазили сме всичките по КОМ  и въпреки всичко имаме наложена финансова корекция. Сега спора беше точно този дали налагайки този механизъм или по-скоро спазвайки тази процедура за спиране на строителство, управляващия орган казва, че ние сме удължили срока на строителството с този акт, спазвайки ние от наша страна Закона за устройство на територията, така че да се съобразим. Казвам Ви тези всички факти да ги имате в предвид, защото съм убеден, че този разговор ще го водим ако не бъде одобрен, ще го водим отново, ще го водим отново и то с много по така по-големи емоции.
Господин Симеонов: Благодаря госпожо Председател! Господин Янчев, понеже в изказването на колегите и във вашето изказване споменахте, че спирането и въобще корекциите са продиктувани от законови форми на спиране на изпълнение на дейностите, което е довело до удължаване на срока. Доколкото си спомням ставало е на въпрос в предишни заседания по отношение на налаганите финансови корекции и по проекти, задавал съм този въпрос и друг път и моя спомен е, че и не е само и единствено заради Акт образец 10 спиране, тоест има, аз поне такъв спомен имам и за това Ви моля, Вие да заявите официално и сега тук публично, само и единствено, заради удължаване на срока посредством спиране с Акт образец 10 ли са корекциите или има и други?
Господин Янчев: Ще ни трябват две минути за справка!
Госпожа Кръстева обяви почивка от 10 минути, след което заседанието продължи.
Госпожа Кръстева: Колеги, моля за тишина, с кворум от 12 общински съветника продължаваме извънредното заседание. Имаше отправено питане към Кмета на Общината, готови ли сте с отговора госпожо Угорлиева?
Госпожа Угорливева: Въпроса на господин Симеонов беше, дали тези финансови корекции които за които ние искаме удължаване срока на погасяване на поетия кредит, касаят и други наложени такива на Община Златоград. Отговора на експертите тук е, че тези, че удължаване срока на разплащане на поетият заем, касае делата, касае проектите за които има висящи дела във Върховния Административен съд. Това е отговора или ако бъркаме, кажи!
Госпожа Юрукова: Тогава, аз ще кажа няколко думи. Значи, във Върховен Административен съд се водят седем дела, тяхната стойност е 240 887,02 което значи според мен има и едно срещу Община Златоград от страна на МРРБ, то е на стойност 16 404 по справка, която ми е представена за заведени съдебни дела, така че, но това което искам да кажа е, че поетият кредит е 617 000, получените средства от окончателни искания за плащания са 292 000 и в момента имаме не погасена част от главницата в размер на 324 503,99 чийто падеж е 25 март 2024 година.
Господин Симеонов: От думите на експерта разбрах, че седемте дела са на стойност 240 887 лева и стотинки. Между 240 и 324 има една сума от около 84 000 горе-долу, аз не случайно зададох въпроса – има ли и други корекции? Благодаря!
Госпожа Кръстева: Други коментари,  колеги ?
Госпожа Романова: Благодаря Ви, госпожо Кръстева. Аз само искам да кажа няколко думи, относно практиката за провеждането на обществените поръчки.  По принцип в такива провеждането на обществени поръчки се залага условие – най-кратък срок на изпълнение на даден обект. Обикновено фирмата, която е дала най-кратък срок, тя е приближена най-вероятно до говоря за всички Общини като цяло, печели тази фирма, тъй като е дала най-кратък срок, но срока който е даден по принцип е изключително кратък и е невъзможно да се изпълни този проект за този срок. Общината за да върне жеста, залага на Акт образец 10 като лоши метеорологични условия и спира уж процеса, но аз, тъй като нашия блок също е саниран, бих казала много некачествено. Няма значение дали е бил лоши метеорологични условия  и в дъжд и в сняг се полагаше мазилка. Така, че това исках да кажа. Друго още нещо искам да кажа, тъй като аз съм потърпевша и в нашия апартамент бих казала, понеже господин Хасапчиев каза, че сме много доволни, че тези които сме санирани, спестили сме разходи и много неща, но не е точно така. Много хора са недоволни от ремонтите, просто защото в обществените поръчки се залага някакъв срок, който е неизпълним за голямо съжаление и им се налага на под, под изпълнителите да работят във всякакви атмосферни условия. И още нещо бих искала да кажа, тъй като в нашия блок, държа, защото съм свидетел там, първо не се осигурява на работниците тоалетни, използвали са тоалетните на добри начала на съседите. Второ, много рядко има контрол от строителен надзор, така че да си говорим честно има и много неточности и нередности в саниранията. Благодаря Ви!
Господин Хасапчиев: Благодаря Ви, госпожо Председател.  Аз бих искал чрез вас да зададете въпрос на уважаемата госпожа Романова, да сподели, какво е некачественото в изпълнението, ако е технически компетентна, да каже, това примерно не е направено добре, другото не е направено добре и т.н.
Госпожа Кръстева: Господин Хасапчиев, това ли е? Ама вие нямате да отговаряте, вие не сте строителна фирма!
Господин Хасапчиев: Аз няма да отговарям, просто искам да призова да говорим вече по същество.
Госпожа Кръстева: Да, призовавам Ви колеги по същество. Тук изказването на госпожа Романова беше в друга сфера, но тя отиде извън и се отклони за тоалетните. Ако това което казва, то значи, че ние, че Община Златоград си залага сама капаните за тези неустойки, си направих аз този извод. А, за качествено и за некачествено изпълнение ние не сме хората, които можем да вземем решение, като съветници, това правя като уточнение.
Госпожа Угорлиева: Искам, ако мога да взема отношение, относно становището на госпожа Романова, което преди малко го изрази и смятам, че това са лични интерпретации и незнам доколко обективни са изводите, които всички вие си правите на това лично мнение. Аз имам поглед и то пряк поглед върху работата в същия блок в който има апартамент и госпожа Романова, нямам никакви оплаквания относно поне в апартамента, вярно не живея в него, но го ползвам периодично.
Госпожа Кръстева: За качество няма да говорим, защото не сме експерти, ние госпожо Угорлиева.
Госпожа Угорлиева: Аз изразявам лично мнение на базата на което беше изразен и направени някой изводи, както и нямаме досега поне писмено, никакви оплаквания от живеещите в този блок във връзка с некачествено изпълнени ремонтни дейности и за това както каза господин Хасапчиев, в действителност, ако има такива проблеми и притеснения, моля информирайте ни писмено за да ги знаеме и до сега трябваше да бъде направено. 
Госпожа Романова: Имаше ли химическа тоалетна осигурена? Имаше ли? И имаше ли табела, че се извършват ремонтни дейности?
Госпожа Угорлиева: С размахването на пръст, просто размахването на пръст не ми беше много ясно, поради каква причина се прави, но ние говорим за некачествено изпълнение на работният проект и на строителните дейности, а не за организирането на процеса. 
Госпожа Кръстева: Колеги, моля Ви, само ще кажа нещо! Госпожо Угорлиева, щеше да е хубаво, ако имахте издадена някаква Заповед въз основа на тези финансови корекции, дали имате направен анализ от служителите на Общината и да потърсите причината за тези наложени корекции! Предполагам, че след 2020 година, продължава да има наложени финансови корекции, ако не е така ме поправете. Но мисля, че тази година също има дела, които са въз основа на наложени финансови корекции. За това, ако вие сте направили анализ, ако имате Заповед за това да се видят причините за тези наложени корекции, моля представете го в Общински съвет!  За да не говорим на кого е лично мнение и на кого не е.  Дали Общината си е направила извода от къде идват тези наложени финансови корекции, да се предприемат мерки, за да не се теглят кредити и да плаща цялото общество тези кредити и тези лихви и просрочия. Ако имате такъв анализ, който е направен, моля до следващо заседание да бъде представен в Общински съвет и колеги ще дам почивка да ни го представите. В момента го правите?
Госпожа Угорлиева: Не, не че е направен.
Госпожа Кръстева: Аз искам писмен със Заповед на Кмета, това е сериозното отношение. Когато някой иска да види нещо на лице се прави Заповед, прави се анализ, събира се администрацията и се казва, тук имаме последователно направени едни и същи финансови корекции, защото вие сами казвате, че корекциите са едни и същи. За това трябва да се търси причината, за да се избегне тази финансова корекция, за да не се налага Общината да плаща години наред санкции и финансови корекции за да се теглят кредити и да се плащат тези корекции. Колеги, предлагам да се прекратят разискванията и да продължим с проекта на решение. 
Който е съгласен, моля да гласува с вдигане на ръка! С 13 гласа „за“, 0 „против“, 1 „въздържал се“, се приема прекратяване на разискванията и преминаваме към проекта на Решение, ще ви го прочета.
Госпожа Кръстева зачете проекта на Решение по докладната записка и премина в режим на поименно гласуване.
В режим на поименно гласуване по т.2 от дневния ред: 
	
№
	
Име, презиме и фамилия
	Гласуване:

	
	
	“за” 
	“против”
	“въздържал се”

	1
	Антон Славчев Симеонов
	
	
	· 
	

	2
	Александър Фердов Илийков
	
	· 
	

	3
	Асен Райчев Хасапчиев
	· 
	
	

	4
	Борислав Филипов Хаджиев
	· 
	
	

	5
	Величко Асенов Сидеров
	
	
	

	6
	Вергиния Андреева Топчиева
	
	
	· 
	

	7
	Веселин Николаев Иванов
	
	
	· 
	

	8
	Емил Минков Хумчев
	
	
	

	9
	Емилия Младенова Кръстева
	
	
	· 
	

	10
	Д-р Ерол Реджеб Чинар
	
	
	· 
	

	11
	Жечка Емилова Хаджийска-Партаджиева
	
	
	· 
	

	12
	Искрен Асенов Караметулов
	· 
	
	
	

	13
	Йорданка Емануилова Романова
	
	
	· 
	

	14
	Милко Александров Караджов
	
	
	

	15
	Светлозар Веселинов Пехливанов
	· 
	
	

	16
	Станимир Митков Чаушев
	· 
	
	

	17
	Станислав Стефанов Гюнелиев
	
	· 
	

	общ брой гласували: 14
	5
	2
	7



Общ брой гласували – 14 от тях: “за” – 5, “против” – 2, “въздържал се” – 7. На база проведеното поименно гласуване, Общински съвет не прие предложения проект на решение.
На основание чл. 21, ал. 1, т.10 от Закона за местното самоуправление и местната администрация, чл. 3, т. 2, чл. 4, т. 1 и чл.17 от Закона за общинския дълг и чл.5, т. 9 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград дава съгласие да бъде извършена промяна в Решение № З 143 от 12.08.2020 г., Решение № 3 144 от 12.08.2020 г., Решение № 3 145 от 12.08.2020 г. и Решение № 3 146 от 12.08.2020 г., изменени с Решение № З 329 от 25.08.2021 г., Решение № З 557 от 31.10.2022 г. и Решение № И 7 от 08.12.2023 г.  на Общински съвет - Златоград, в частта срок на погасяване, както следва:
· „Срок на погасяване – до 25.03.2024 г., с възможност за предсрочно погасяване изцяло или на части, без такса за предсрочно погасяване”
            се заменя със
· „Срок на погасяване – до 25.12.2024 г., с възможност за предсрочно погасяване изцяло или на части, без такса за предсрочно погасяване”

**********************************************************

Господин Илийков: Обяснение на отрицателен вот. Мотивът, поради който гласувах против, е факта, че дори експерта не можа да засече сумата, която беше по докладната. 
Госпожа Угорлева: Не, засича се сумата по докладната.
Господин Илийков: На нас не ни казахте.
Госпожа Угорлиева: На нас не ни дадохте думата.
Госпожа Кръстева: Госпожо Угорлиева, на вас не ви дадох думата, защото в момента говори съветник, има право на отрицателен вот. По Правилника, само съветник има право на отрицателен вот след гласуване.  Закривам заседанието.

Поради изчерпване на дневния ред, госпожа Кръстева закри извънредното заседание.

